text: Av min numse
  19 august 2012 kl. 16.34
  I havnen i Juelsminde kunne en kvinde i dag langt om længe stige af den pæl, hun har siddet på siden onsdag. Dermed er vinderen fundet af årets pælesidningskonkurrence.
  Det var Maria-Louise Beuchert, der var alene tilbage ud af fire pælesiddere i konkurrencen. 
  Tre kvinder og en mand stillede op. 
  Manden var den første til at gå ud efter bare 11 timer. 
  Vinderen har siddet helt alene det seneste halvandet døgn, og hun kan nu komme hjem og sove - omkring 40.000 kroner rigere.
  